La Falla Nàquera- Lauri Volpi celebra el XII Mercat Solidari, el 17 i 18 de novembre
2025-07-24

Nova acció solidària contra el càncer a Burjassot, el pròxim cap de setmana. La Falla Nàquera- Lauri Volpi celebra el tradicional Mercat Solidari, els beneficis del qual es destinaran a la Junta Local contra el Càncer de Burjassot.

El XII Mercat Solidari obrirà les seues portes el dissabte 18 de novembre, a primera hora del matí, al carrer Lauri Volpi i, a partir d’eixe moment, se succeiran les activitats. Sobre les 12.00 hores, serà la classe de balls de saló, a càrrec d’Ángel Ramírez i, a la vesprada, sobre les 18.00 hores, tindrà lloc una gran masterclass de zumba a càrrec de Paqui Pérez. No faltarà la música en directe a les 19.00 hores, amb l’actuació de Pepper Shaker i, a les 20.00 hores, de 5a Realitat, tancant les actuacions de la jornada, a les 22.30 hores, Alfon Dj & Juan Dj.

El diumenge 19 de novembre, a les 10.30 hores, el Mercat obrirà amb una visita molt especial, la de les Falleres Majors de València i les seues Corts d’Honor. Sobre les 11.45 hores, serà el moment de la dansa oriental amb Alquímia Dansa i la música en directe la posarà, a les 12.30 hores, Rockumberos. La jornada finalitzarà amb la degustació d’una rica paella, a les 14.30 hores, per a la qual caldrà traure els tiquets amb antelació.

A totes estes activitats se sumen, al llarg de les dues jornades de mercat, els llocs d’artesania, la tómbola, el rasclet solidari, la llibreria i el basar, així com la parada de dolços, batuts, tapes o entrepans, perquè les persones que així ho desitgen puguen fer les seues aportacions a la lluita contra el càncer.